2004R0086 — ET — 20.05.2004 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 86/2004, 15. jaanuar 2004, millega kehtestatakse pirnide turustusstandard (EÜT L 013, 20.1.2004, p.19)

Muudetud:









▼B

KOMISJONI MÄÄRUS (EÜ) nr 86/2004,

15. jaanuar 2004,

millega kehtestatakse pirnide turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) eriti selle artikli 2 lõiget 2, ning arvestades järgmist: (1) Pirnid kuuluvad määruse (EÜ) nr 2200/96 I lisas loetletud toodete hulka, mille standardid tuleb vastu võtta. Komisjoni määrusega (EÜ) nr 1619/2001, millega kehtestatakse õunte ja pirnide turustusstandard ja muudetakse määrust (EMÜ) nr 920/89, ( 2 ) kehtestatakse õunte ja pirnide ühine turustusstandard. (2) Kuna ÜRO Euroopa Majanduskomisjoni riknevate toodete standardimise ja kvaliteedi arendamise töörühm otsustas, et selguse huvides tuleks pirne käsitlevad eeskirjad eraldada õunu käsitlevatest eeskirjadest, tunnistati määrus (EÜ) nr 1619/2001 komisjoni 15. jaanuari 2004. aasta määrusega (EÜ) nr 85/2004, millega kehtestatakse õunte turustusstandard, ( 3 ) kehtetuks. Seetõttu tuleks kehtestada uued pirnide turustusstandardid. (3) Nende uute standardite kohaldamine peaks ebarahuldava kvaliteediga tooted turult kõrvaldama, viima tootmise vastavusse tarbijate nõudmistega ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust. (4) Neid standardeid kohaldatakse kõikidel turustusetappidel. Toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende arengujärgust või riknemisohust põhjustatud kvaliteedi halvenemise. Seda kvaliteedi halvenemist tuleks seetõttu arvesse võtta lähetamisjärgsetel turustusetappidel standardeid kohaldades. (5) Kuna ekstraklassi tooteid tuleb eriti hoolikalt sorteerida ja pakkida, võib nende puhul arvesse võtta üksnes värskuse ja turdumuse vähenemist. (6) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

CN-koodi ex08 08 20 alla kuuluvate pirnide turustusstandard on sätestatud lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt ettenähtud standarditele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende arengujärgust või riknemisohust põhjustatud vähest kvaliteedi halvenemist.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









LISA

PIRNIDE STANDARD

I. TOOTE MÄÄRATLUS

Käesolevat standardit kohaldatakse Pyrus communis L. pirnisortide suhtes, mis on ette nähtud tarbijale värskelt tarnimiseks, välja arvatud tööstuslikuks töötlemiseks ettenähtud pirnid.

II. KVALITEEDINÕUDED

Standardis määratletakse müügivalmis ja pakendatud pirnide kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikide klasside pirnid olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, nähtavate võõrkehadeta,

— taimekahjuriteta,

— taimekahjurite tekitatud kahjustusteta,

— ebatavalise pinnaniiskuseta,

— võõra lõhna ja/või maitseta.

Lisaks sellele peavad viljad olema hoolikalt korjatud.

Pirnid peavad olema niisuguses arengujärgus ja seisukorras, et:

— nende küpsemine võib jätkuda sordiomadustele vastava küpsusastmeni,

— nad taluvad vedu ja käitlemist ning

— nad jõuavad sihtkohta rahuldavas seisukorras.

B. Liigitamine

Pirnid liigitatakse kolme järgnevalt määratletud klassi.

i) Ekstraklass Selle klassi pirnid peavad olema eriti hea kvaliteediga. Nende kuju, suurus ja värvus peavad olema sordile iseloomulikud ja nende vars peab olema terve. Viljaliha peab olema täiesti veatu ja koor ilma korgistunud krobelise pinnata. ( 4 ) Viljad peavad olema veatud, välja arvatud tühised pindmised vead, kui need ei mõjuta vilja üldilmet, kvaliteeti, säilivust ega esitusviisi pakendis. Pirnide viljalihas ei tohi olla kivisrakke.

ii) I klass Selle klassi pirnid peavad olema hea kvaliteediga. Nende kuju, suurus ja värvus peavad olema sordile iseloomulikud. Viljaliha peab olema täiesti veatu ja koor ilma krobelise korgistunud pinnata. ( 5 ) Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ega esitusviisi pakendis: — tühised kujuvead, — tühised valmimisvead, — tühised värvusvead, — väikesed pindmised vead, mis ei tohi ületada: — — 2 cm pikliku kujuga pindmiste vigade puhul, — 1 cm2 kogu pinnast muude vigade puhul, välja arvatud kärntõvest (Venturia pirina ja V. inaequalis) kahjustatud ala, mis ei tohi ületada 0,25 cm2 kogu pinnast, — väikesed muljutised, mis ei ületa 1 cm2 kogu pinnast ega ole muutunud värvusega. Vars võib olla kergelt kahjustatud. Pirnide viljalihas ei tohi olla kivisrakke.

iii) II klass Sellesse klassi kuuluvad pirnid, mida ei või liigitada kõrgematesse klassidesse, kuid mis vastavad eespool nimetatud miinimumnõuetele. Viljaliha peab olema suuremate vigadeta. Viljadel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kujuvead, — valmimisvead, — värvusvead, — veidi krobeline korgistunud pind, ( 6 ) — pindmised vead, mis ei tohi ületada: — — 4 cm pikliku kujuga pindmiste vigade puhul, — 2,5 cm2 kogu pinnast muude vigade puhul, välja arvatud kärntõvest (Venturia pirina ja V. inaequalis) kahjustatud ala, mis ei tohi ületada 1 cm2 kogu pinnast, — väikesed muljutised, mis ei ületa 1 cm2 kogu pinnast ning mis võivad olla veidi muutunud värvusega.

III. SUURUSNÕUDED

Suurus määratakse kindlaks suurima ristlõike läbimõõdu alusel.

Kõikides klassides peab miinimumsuurus olema järgmine:







Ekstraklass I klass II klass Suureviljalised sordid (1) 60 mm 55 mm 55 mm Muud sordid 55 mm 50 mm 45 mm (1) Suureviljaliste ja suvepirnisortide mittetäielik nimekiri on esitatud käesoleva standardi liites.

Erandina ei kehti miinimumsuuruse nõue käesoleva standardi liites sisalduvate suvepirnide suhtes, mis koristatakse ja turustatakse iga aasta 10. juunist 31. juulini (kaasa arvatud).

Ühtlase suuruse tagamiseks pakendis võib ühe pakendi viljade suurus erineda kuni:

— 5 mm ekstraklassi ning kihtidena ridadesse paigutatud I ja II klassi viljade puhul,

— 10 mm I klassi viljade puhul, mis on pakitud pakendisse lahtiselt või müügipakendisse.

II klassi viljade suhtes, mis on pakitud pakendisse lahtiselt või müügipakendisse, ühtlase suuruse nõue ei kehti.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta märgitud klassi nõuetele.

A. Kvaliteedihälbed

i) Ekstraklass 5 % pirnide arvust või massist, mis ei vasta selle klassi nõuetele, kuid vastab I klassi nõuetele, või mida võib erandlikult lubada selle klassi lubatud hälvete piires.

ii) I klass 10 % pirnide arvust või massist, mis ei vasta selle klassi nõuetele, kuid vastab II klassi nõuetele, või mida võib erandlikult lubada selle klassi lubatud hälvete piires. Varreta pirne nimetatud lubatud hälve ei hõlma.

iii) II klass 10 % pirnide arvust või massist, mis ei vasta selle klassi nõuetele ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted. Selle hälbe ulatuses võib 2 % viljade arvust või massist olla järgmiste vigadega: — armistumata lõhed või praod, — üksikud mädaplekid, — sisemiste kahjurite olemasolu ja/või kahjurite põhjustatud viljaliha kahjustused.

B. Suurushälbed

Kõikide klasside puhul:

10 % selliste viljade arvust või massist, mis kuuluvad pakendile märgitud suurusrühmast ühe võrra suuremasse või väiksemasse suurusrühma, kusjuures väikseimasse suurusrühma liigitatud viljad võivad olla kuni 5 mm miinimumist väiksemad.

V. ESITUSVIISI NÕUDED

A. Ühtlus

Kõigi pakendite sisu peab olema ühtlane ja sisaldama ainult sama päritoluga, sama sorti, sama kvaliteedi ja suurusega (kui toode on liigitatud suuruse järgi) ja sama küpsusastmega pirne.

Ekstraklassi viljad peavad olema ka värvuselt ühtlased.

Pakendi sisu nähtav osa peab esindama kogu pakendi sisu.

Olenemata käesoleva punkti eelmistest sätetest võivad käesoleva määrusega hõlmatud tooted kuni 3 kg netomassiga müügipakendis olla segatud eri tüüpi puu- ja köögiviljadega komisjoni määruses (EÜ) nr 48/2003 ( 7 ) sätestatud tingimustel.

B. Pakendamine

Pirnid peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguste võõrkehadeta.

▼M1

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

C. Esitusviis

Ekstraklassi viljad peavad olema pakitud kihtidena.

VI. MÄRGISTAMISNÕUDED

Iga pakendi ühel küljel peavad olema loetavate, kustutamatute ja väljastpoolt nähtavate tähtedega järgmised andmed:

▼M1

A. Identifitseerimine

Pakendaja ja/või saatja nimi ja aadress

Selle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— “Pirnid”, kui pakendi sisu ei ole nähtav,

— sordi nimi.

C. Toote päritolu

Päritoluriik ja vajaduse korral tootmispiirkond või üleriigiline, piirkondlik või kohalik nimetus.

D. Kaubanduslikud andmed

— Klass,

— suurus või kihiti pakitud viljade puhul viljade arv.

Kui identifitseeritakse suuruse järgi, tuleks suurus märkida:

a) ühtluse eeskirjadega hõlmatud toote puhul miinimum- ja maksimumläbimõõduna;

b) ühtluse eeskirjadega hõlmamata toote puhul pakendis oleva väikseima vilja läbimõõduna, millele järgnevad sõnad “ja rohkem” või muu samaväärne märge või vajaduse korral pakendi suurima vilja läbimõõt.

E. Ametlik kontrollmärk (ei ole kohustuslik)

▼M1

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼B









Liide

1. SUURUSKRITEERIUM

L = suureviljaline sort

SP = suvepirnid, mille suhtes miinimumsuuruse nõue ei kehti, kui need koristatakse ja turustatakse iga aasta 10. juunist 31. juulini.

2. SUURUSE JÄRGI LIIGITATUD SUUREVILJALISTE JA SUVEPIRNISORTIDE MITTETÄIELIK NIMEKIRI

Väikeseviljalisi ja muid sorte, mida nimekirjas ei ole loetletud, võib turustada, kui nad vastavad standardi III jaotises kirjeldatud muude sortide suurusnõuetele.

Mõningaid järgmisena loetletud sorte võib turustada kaubanime all, mis on kaubamärgina kaitstud või millele taotletakse sellist kaitset ühes või mitmes riigis. Järgmise tabeli esimene ja teine veerg selliseid kaubanimesid ei sisalda. Mõned tuntud kaubamärgid on nimetatud kolmandas veerus üksnes teavitamise eesmärgil.







Sort Sünonüüm Kaubanimi Suurus Abbé Fétel Abate Fetel L Abugo o Siete en Boca SP Akça SP Alka L Alsa L Amfora L Alexandrine Douillard L Bergamotten SP Beurré Alexandre Lucas Lucas L Beurré Bosc Bosc, Beurré d'Apremont, Empereur Alexandre, Kaiser Alexandre L Beurré Clairgeau L Beurré d'Arenberg Hardenpont L Beurré Giffard SP Beurré précoce Morettini Morettini SP Blanca de Aranjuez Agua de Aranjuez, Espadona, Blanquilla SP Carusella SP Castell Castell de Verano SP Colorée de juillet Bunte Juli SP Comice rouge L Concorde L Condoula SP Coscia Ercolini SP Curé Curato, Pastoren, Del cura de Ouro, Espadon de invierno, Bella de Berry, Lombardia de Rioja, Batall de Campana L D'Anjou L Dita L D. Joaquina Doyenneé de juillet SP Doyenné d'hiver Winterdechant L Doyenné du comice Comice, Vereinsdechant L Erika L Etrusca SP Flamingo L Forelle L Général Leclerc Amber Grace™ L Gentile SP Golden Russet Bosc L Grand champion L Harrow Delight L Jeanne d'Arc L Josephine L Kieffer L Leonardeta Mosqueruela, Margallon, Colorada de Alcanadre, Leonarda de Magallon SP Lombacad Cascade® L Moscatella SP Mramornaja Mramornoje L Mustafabey SP Packham's Triumph Williams d'Automne L Passe Crassane Passa Crassana L Perita de San Juan SP Pérola SP Pitmaston Williams Duchesse L Précoce de Trévoux Trévoux SP Président Drouard L Rosemarie L Santa Maria Santa Maria Morettini SP Spadoncina Agua de Verano, Agua de Agosto SP Taylors Gold L Triomphe de Vienne L Williams Bon Chrétien Bon Chrétien, Bartlett, Williams, Summer Bartlett L